stanford-oval/wikipedia huggingface dataset:
אגם מקדונלד (איידהו)
תיירות

באזור האגם מספר מסלולי הליכה, כמו כן האגם משמש לשחייה, ולצפרות.
מסלול הליכה פופולרי מקשר בין אגם מקדונלד לאגם ילו בלי הסמוך.
לקריאה נוספת

• Kathleen M. Haller, Spencer H. Wood, , U.S. Geological Survey
הערות שוליים

↑  מידע גאוגרפי
↑  מסלולי הליכה באזור אגם מקדונלד
↑  תיירות באגם מקדונלד
↑  מסלול ילו בלי- מקדונלד
אדי קבטנר

| --- | --- |

 לידה:  24 באוקטובר 1987 (בן 36) מוסקבה, ברית המועצות
 מדינה:  ישראל 
 תקופת הפעילות:  מ-2004
 פרופיל ב-IMDb
 
אדי קבטנר (נולד ב-24 באוקטובר 1987) הוא שחקן, במאי, עורך, דוגמן, ומנחה טלוויזיה ישראלי.
ביוגרפיה

אַדִי קְבֶטְנֶר נולד בשם ולדיסלב בברית המועצות בשנת 1987, ועלה לישראל בשנת 1990.
בן יחיד להורים שהכירו באקדמיה למשחק בברית המועצות. אביו רומן היה חלק מצוות ההקמה של תיאטרון גשר ובהמשך היה בו מנהל אדמיניסטרטיבי, תפעול והפקות. מפיק שם הצגות ומכהן בתפקיד הסמנכ"ל לפרויקטים מיוחדים. הוא גם שיחק שם כשחקן מחליף בשלושה תפקידים בעבר. אמו לָאוּרָה היא מורה לפיתוח קול ולפסנתר וזמרת שהשתתפה בעבר במופעים של התזמורת הפילהרמונית הישראלית בישראל ומחוצה לה, ושיחקה גם היא בתיאטרון גשר. לכן גדל קבטנר מאחורי הקלעים ואף עבד כסדרן במקום במשך שלוש שנים.
בשנת 2004 הצטלם למסע פרסום עבור חברת האופנה "תמנון". בשנת 2005 הצטלם למסעות פרסום עבור רשת חנויות הספורט "מגה ספורט" וחברת האופנה "Lee Jeans". בשנת 2006 הצטלם למסע פרסום עבור רשת לבגדי תינוקות "AVG", וכן שיחק בתפקיד אורח בשני פרקים בעונה השנייה של סדרת הדרמה "מילואים" של הזכיינית רשת. באותה שנה השתתף בקליפ לשיר "Rhythm By Rhythm" של להקת פרויקט מוזאיק.
שירת כקצין צה"ל בין השנים 2006–2010 בתור מ"מ בבסיס טירונים ניצנים.
בשנת 2010 החל ללמוד משחק בבית הספר למשחק של ניסן נתיב (מחזור מ"ח), ובשנת 2013 סיים את לימודיו. במהלך הלימודים שיחק בהצגות "המתלבט" (חנוך לוין), "מהומה רבה על לא דבר" (ויליאם שייקספיר), "בשפל" (מקסים גורקי), "קריית כמעט" (ג'ון קאריאני), ו"מלכה" (ג'ייסון דנינו-הולט).
בשנת 2013 הנחה בערוץ 9 את התוכנית "בוקר טוב ישראל". בשנת 2014 יצר והיה למנחה הראשון של תוכנית התרבות היומית בעברית "האנגר 9" בערוץ 9, ושיחק בהצגת הילדים "הגמדים מתחת לשמיכות" בתיאטרון חיפה. בהמשך הצטרף לתיאטרון גשר, עם תפקידו הראשון במחזה "הדיבוק" (ש. אנ-סקי) בבימויו של יבגני אריה. באותה שנה החל לגלם את אחת הדמויות הראשיות בסדרה "מתים לרגע" של HOT, דמותו של סלאבה, סטודנט מצטיין לרפואה שבעקבות ניסוי רפואי מסוכן מתגלגלת לתוכו נשמה של זאב.
בשנת 2015 שיחק בסדרת הדרמה של הערוץ הראשון "איפה אתה חי?" לצד חי דוידוב, רונן דוידוב, רבקה מיכאלי, לירז צ'רכי, עדי הימלבלוי, טוביה צפיר וענת עצמון.
בשנת 2016 הצטלם לעונה השנייה של הסדרה "מתים לרגע". באותה שנה התארח בעונה השנייה של הסדרה "בני ערובה" בתפקיד דודי.
בשנת 2017 השתתף בסדרה "חברות" בתפקיד אורח. באותה שנה ערך, ביים והשתתף בסרטון בנושא הטרדות מיניות בשם "ישיבת מטכ"ל".
בשנת 2018 שיחק לוחם רוסי בסדרה האמריקאית "תחנת ברלין". באותה שנה שיחק יחד עם נטע ברזילי בקליפ שלה Bassa Sababa. באותה שנה השתתף בסרט האימה "הגולם". באותה שנה שיחק גם בעונה השנייה של סדרת הנוער ״גיבור אמיתי״ בתפקיד דר' אורי קורן. באותה שנה גם ערך וביים עבור ערוץ טדי סדרה בת שישה פרקים בשם "חיות בר". בשנת 2023 החל לשחק בסדרה קורודרוי.
הערות שוליים

↑  דף אישי באתר של סוכנות זוהר יעקובסון
↑  אלון הדר, זינוק בעלייה, עמ' 14–15, 7 לילות, ידיעות אחרונות, 1 באוגוסט 2014
↑   בובצ'קה אצל אורלי וגיא, סרטון  באתר יוטיוב, 22 במאי 2017
אאודי Q6

| --- | --- |

 מאפיינים כלליים
 יצרן:  אאודי
 שנות ייצור:  יולי 2022 - הווה
 הרכבה:  הרפובליקה העממית של סין הרפובליקה העממית של סין
 חברת אם:  קבוצת פולקסווגן
 סיווג:  מכונית משפחתית קומפקטית
 מרכב:  קרוסאובר בעלת חמש דלתות
 פלטפורמה:  קבוצת פולקסווגן MQB Evo
 אורך:  5,099 מ"מ
 רוחב:  2,012 מ"מ
 גובה:  1,784 מ"מ
 בסיס גלגלים:  2,980 מ"מ
 מפרט טכני
 מנוע:  40 TFSI: מנוע בנזין I4 צילינדרים בנפח 2.0 ליטר טורבו המספק 231 כ"ס.  45 TFSI: מנוע בנזין I4 צילינדרים בנפח 2.0 ליטר טורבו המספק 265 כ"ס ומומנט מרבי של 40.8 קג"מ.  50 TFSI: בהמשך השנה תשווק אאודי את ה-Q6 עם מנוע בנזין V6 צילינדרים בנפח 2.5 ליטר טורבו המספק 300 כ"ס ומומנט מרבי של 51 קג"מ.
 הילוכים:  תיבת הילוכים כפולת מצמדים בעלת שבעה הילוכים
 קשר:  פולקסווגן תלאגון
 רמה אוטונומית:  רמה 2 פלוס
אאודי Q6 (בגרמנית: Audi Q6) היא מכונית משפחתית במרכב קרוסאובר, בעלת שישה או שבעה מקומות ישיבה, שמיוצרת על ידי אאודי משנת 2022. היא נחשפה ב-24 ביולי 2022. היא מיועדת לשוק הסיני בלבד. ב-4 בספטמבר 2023, חשפה אאודי את אאודי Q6 אי-טרון החשמלי המשווק בכל העולם. ה-Q6 היא השביעית במשפחת Q של אאודי.
סקירה

היא מבוססת על הפולקסווגן תלאגון ובנויה על אותה פלטפורמה, פלטפורמת MQB Evo של קבוצת פולקסווגן. העיצוב החיצוני יוקרתי ומעט ספורטיבי, פנים המכונית יוקרתי. היא גדולה במעט מאאודי Q7 לאאודי Q6 אורך של 5,099 מ"מ, רוחב של 2,014 מ"מ, גובה של 1,784 מ"מ ובסיס גלגלים של 2,980 מ"מ.
תא הנוסעים מאובזר בכל הטכנולוגיה העדכנית של אאודי כגון: לוח מחוונים דיגיטלי בקוטר 12.3 אינץ', מולטימדיה בקוטר 10.1 אינץ' ומסך בקוטר 8.6 אינץ' לשליטה על המולטימדיה וחימום/אוורור המושבים. מערכת המולטימדיה שונה משאר רכבי אאודי עקב התאמה לרשתות הסיניות. לצד כל זה נמצא בדגם גם מערכות בטיחות מתקדמות המאפשרות לדגם נהיגה אוטונומית ברמה 2 פלוס.
מפרט טכני

בשלב הראשון של השיווק משווקת אאודי את ה-Q6 עם שני יחידות הנעה.
40 TFSI: מנוע בנזין I4 צילינדרים בנפח 2.0 ליטר טורבו המספק 231 כ"ס. תיבת הילוכים כפולת מצמדים בעלת שבעה הילוכים.
45 TFSI: מנוע בנזין I4 צילינדרים בנפח 2.0 ליטר טורבו המספק 265 כ"ס ומומנט מרבי של 40.8 קג"מ. תיבת הילוכים כפולת מצמדים בעלת שבעה הילוכים.
50 TFSI: בהמשך השנה תשווק אאודי את ה-Q6 עם מנוע בנזין V6 צילינדרים בנפח 2.5 ליטר טורבו המספק 300 כ"ס ומומנט מרבי של 51 קג"מ ותיבת הילוכים כפולת מצמדים בעלת שבעה הילוכים.
הערות שוליים

↑  New Audi Q6 Debuts For China With Three Rows And Seats For Up To Seven, Motor1.com (באנגלית)
↑  cartube, מזל שזה רק לסין: תמונות ראשונות של אודי Q6, באתר cartube
↑  cartube, לסין בלבד: אודי Q6 נחשף, באתר cartube
↑  Premiere: Das ist der neue Audi Q6 (2023) ... für China, Motor1.com (בגרמנית)
אבה לנסטרה

אבה לנסטרה (בהולנדית: Abe Lenstra;‏ 27 בנובמבר 1920 – 2 בספטמבר 1985) היה כדורגלן הולנדי, ששיחק בעמדת החלוץ. הוא נחשב לאחד השחקנים ההולנדים הגדולים שהיו ולאגדה במועדון הירנפיין שאצטדיונה קרוי על שמו.
ילדות

אבה לנסטרה נולד ב-27 בנובמבר 1920 בהירנפיין שבהולנד. אביו, מינרט יאנס לנסטרה, היה איש מכירות ולאימו קראו ג'נקה סוירוולד. הוא היה האמצעי מבין שלושת אחיו ולאחד מהם קראו יאן לנסטרה, שהיה גם כן כדורגלן ואף שיחק עם אבה לזמן מסוים במועדון הירנפיין. מלבד היותו כדורגלן טוב לנסטרה היה גם מחליק קרח מוכשר והשתתף ביותר מ-50 תחרויות החלקה בצמרת צפון הולנד וזכה בין היתר באלוף אוברייסל. בסופו של דבר בחר בכדורגל וכישרונו התגלה על ידי הנהלת הירנפיין.
קריירה

במשך רוב הקריירה לנסטרה היה בהירנפיין שם נחשב לאגדה וגם לשחקן הטוב ביותר שלה בכל הזמנים. בעונת 1932/33 עוד כשהיה ילד שיחק תחת המאמן האוסטרי אוטו פינטר שדגל בשיטת המשחק של "נבחרת הפלא" האוסטרית משנות השלושים. לנסטרה לקח את שיטת המשחק ממנו ופינטר ראה בו את האינטליגנציה והטכניקה שלו על המגרש. הוא אף השווה את לנסטרה בסגנון המשחק לזה של כוכב "נבחרת הפלא", מתיאס סינדלר, שנחשב אז לטוב באירופה.
הופעת הבכורה בקבוצה השנייה של הירנפיין הגיעה ב-1 במרץ 1936 שהוא משחק בה לצד אחיו. הם ניצחו בה 1–12 את אלסידס מפל ואחיו יאן שכבש שישייה עלה לקבוצה הבוגרת. לנסטרה שכבש צמד במשחק נאלץ לחכות עד לקיץ בשביל לעלות לבוגרים והוא עשה זאת ב-16 ביולי בתיקו 2–2 נגד גוררדיק. עם פיגור של 1–0 הוא כבש את שער השוויון.
בעונת 1936/37 לנסטרה כבר תפס את מקומו הקבוע בהרכב. הוא היה אחד הכובשים המובילים בליגת המשנה עם 19 שערים, שתרמו לעלייה של הירנפיין לליגה הבכירה. מעונה אחר כך הקבוצה ביססה את מעמדה בליגה זו ומעונת 1941/42 עד לתשע הבאות הצליחה להגיע לשלב הגמר באליפות. מיקום השיא של הירנפיין היה מקום שני בעונות 1946/47 ו-1947/48. הכדורגל בהולנד המשיך גם בתקופת מלחמת העולם השנייה אך בשנת 1942 הירנפיין נאלצה לשחק ללא לנסטרה עקב איסורה של ה-KNVB. באותם הימים הפיכת הספורט בהולנד למקצוע בתשלום היה אסור והוא הפר זאת, אך לא בתחום הכדורגל אלא על כך שהשתתף באירועי החלקה על הקרח עליהם קיבל כספי פרס. בשנת 1944 לנסטרה נישא לאשתו, הילטייה "היל" לנסטרה-ויסמן. לזוג נולדה בת.
לנסטרה והירנפיין שיחקו ב-7 במאי 1950 את המשחק ההיסטורי ביותר של המועדון בניצחון 5–6 על אייאקס באמסטרדם שכללה אז את רינוס מיכלס. כעבור פחות מחצי שעה הם היו בפיגור 5–1 אך הם הצליחו להפוך את התוצאה ולנסטרה לקח חלק בניצחון עם צמד ומעורבות בשערים האחרים.
בסוף שנת 1954 עזב את המועדון אותו כל כך אהב ונשאר נאמן לו גם כאשר מועדונים בסדר גודל של אייאקס ואינטר מילאנו הציעו לו חוזה. בסך הכל כבש עבור הירנפיין 523 שערי ליגה ב-500 הופעות. לנסטרה עבר ל-SC אנסחדה תמורת 11,000 גילד, בעוד ששווי השוק שלו עמד לפי הדיווחים על לפחות 100,000 גילד. בעונת 1957/58 סיים עימה במקום השני בליגה וגם זכה לכבוש את השער הראשון שנכבש אי פעם באצטדיון הט דייקמן. בשנת 1960 עבר ליריבתה אנסחדה ביוז תמורת סכום של 42,000 גילד. שלוש שנים לאחר מכן פרש מכדורגל בגיל 42, ובכל הקריירה בת ה-27 שנים שלו כבש 700 שערים ב-730 הופעות.
קריירה > נבחרת הולנד

במדי נבחרת הולנד עשה את הופעת הבכורה ב-31 במרץ 1940 נגד לוקסמבורג ברוטרדם. המשחק נגמר בניצחון 4–5 להולנדים ולנסטרה אחד הכובשים. הוא כבש בסך הכל 33 שערים ב-47 הופעות במדיה ובמלכות שערי הנבחרת ממוקם בצוותא ליוהאן קרויף האגדי. לנסטרה הצליח לזמן קצר להיות מלך השערים שלה בהיסטוריה לאחר שעבר את בבה באקויס ב-23 באפריל 1958 במשחק ידידות נגד קוראסאו. בדקה ה-20' למשחק פאס וילקס השתווה לשניהם אך שלוש דקות לאחר מכן לנסטרה מיקם את עצמו לבד בפסגה עם 29 שערים ואף כבש באותו המשחק את ה-30 שלו. השיא החזיק עד ה-4 בנובמבר 1959 אז וילקס עבר אותו עם שערו ה-34. בנבחרת ההולנדית הייתה שלישיית ההתקפה בשנות החמישים שכונתה "השלישייה המוזהבת" שכללה את לנסטרה, וילקס וקיס רייברס.
הוא השתתף באולימפיאדת 1948 אך מעולם לא זכה לשחק בטורניר גביע עולם. בשנת 1956 לנסטרה עשה את משחקו המפורסם ביותר עימה בניצחון 1–2 על אלופת העולם המכהנת גרמניה המערבית. למעשה זו הייתה ההתמודדות הראשונה של שתי הנבחרות מאז מלחמת העולם השנייה ועבור ההולנדים זה היה ניצחון מאוד אמוציונלי. לנסטרה היה הגיבור המהולל כאשר כבש את צמד השערים. הופעתו האחרונה במדים הלאומיים הייתה בתיקו 2–2 נגד בלגיה בשנת 1959, בו כבש גם את שערו האחרון.
סוף חייו

אף על פי שהמעיט לעשן או לשתות במהלך חייו ב-21 במרץ 1977 לקה בשבץ מוחי. למזלו שרד זאת אך כתוצאה מהדימום המוחי נאלץ להיות בכיסא גלגלים לשארית חייו. לנסטרה נפטר ב-2 בספטמבר 1985 בגיל 64 במקום הולדתו. גופתו נשרפה במשרפה בגוטום שבלייוורדן ארבעה ימים לאחר מותו.
חצי שנה לאחר מכן נקרא שם האצטדיון של הירנפיין על שמו וגם כאשר נבנה מחדש בשנת 1994 השם נשאר. בכניסה הראשית אליו ניצב פסל של לנסטרה וגם רחוב אחד ליד האצטדיון נקרא על שמו. בשנת 1995 הוצגו מחזמרים על חייו ועל הניצחון ההיסטורי של הירנפיין 
 5–6 על אייאקס. הוא שוחק במחזמר על ידי רוני פנדר. עיתונאי הספורט, ניקו שייפמאקר, כתב בהספד שלו: "אגדה מתה כפי שהייתה צריכה למות. הוא היה אגדה חיה, עכשיו הוא נחשב לאגדה מתה. אך האגדה עדיין נותרה, כל עוד חיים האנשים אשר ראו את אבה משחק כדורגל במו עיניהם."
הדמות "קיק וילסטרה" מסדרת הטלוויזיה ההולנדית נקראה בחלקה על שמו וגם על שמם של השחקנים קיק סמיט ופאס וילקס.
תארים

אליפות צפון הולנד (9): 1941/42, 1942/43, 1943/44, 1945/46, 1946/47, 1947/48, 1948/49, 1949/50, 1950/51
שחקן השנה בהולנד (2): 1951, 1952
מלך השערים בליגה ההולנדית (2): 1946/47, 1947/48
לנסטרה (לוחץ ידיים, מצד ימין) במדי הירנפיין מול ברנהרד, בעלה של המלכה יוליאנה
לנסטרה (עומד, ראשון משמאל) במדים הלאומיים
אבי רט

| --- | --- |

אבי רט, 2020
 לידה:  17 ביולי 1959 (בן 65) רחובות, ישראל 
 מדינה:  ישראל ישראל
 
אבי רט (נולד ב-17 ביולי 1959, י"א בתמוז תשי"ט) הוא סופר, איש חינוך ותקשורת ישראלי. מרצה לתחומי יהדות, היסטוריה, חינוך, תנ"ך ותקשורת במסגרות אקדמאיות ואחרות. עורך התלמוד הישראלי, וראש מכון ש"י באוניברסיטת בר-אילן.
ביוגרפיה

רט הוא בן לניצולי שואה. נולד ברחובות, לשרה ומשה רט (במקור ראטה).
למד בצעירותו בבית ספר תחכמוני בעיר זו ובישיבה התיכונית קריית הרצוג בבני ברק. לאחר מכן למד בישיבת הכותל, במסגרת ה'הסדר'. את שירותו הצבאי עשה בחיל השריון, ושימש בתפקידי מפקד טנק וכסמל מבצעים. לאחר שחרורו מצה"ל עסק בחינוך, ושימש, בין היתר, כמחנך כיתה בחטיבת ביניים אדר"ת בבת ים. רט היה נשוי לחגית (ביתו של צבי קמיל) עד לפטירתה ב-2023 לאחר פטירתה נישא בשנית לזהבה בן שושן.
רט מתגורר בגבעת שמואל החל משנת 1984. בעל תואר ראשון בעבודה סוציאלית, תואר שני בלימודי יהדות והיסטוריה והחל לימודי דוקטורט בנושא תקשורת והיסטוריה.
בנו של רט הוא משה רט – רב ודוקטור לפילוסופיה כללית. ב-8 בספטמבר 2005, ד' באלול ה'תשס"ה, נפטר בנו השני, חנן רט, מסרטן.
פעילות חינוכית

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: כפילויות, שמות תואר, התפזרות.
רט הקים ב-1982 את מכון ש"י באוניברסיטת בר-אילן, מכון העוסק בהעברה של מגוון פעילויות חינוכיות-ימי עיון, סדרות חינוך והשתלמויות. במלחמת לבנון הראשונה השתתף כמפקד טנק בקרב סולטאן יעקב, חוויה אותה תיאר לא אחת כמשמעותית וכמשפיעה על עבודתו וערכיו. בעקבות זאת רט פעיל בנושא השבויים והנעדרים במסגרת העמותה ובמסגרת פעילות ציבורית בעניין.
רט מוכר כאישיות חינוכית ותקשורתית בזכות ספריו ופעילותו הציבורית והתקשורתית. בשלבי הקמתו של ערוץ הטלוויזיה תכלת היה רט העורך הראשי של תכניו, ובשנים 2002–2006 שימש כעורך הראשי והמנהל החינוכי של תנועת מבראשית, להקמתה היה שותף. לאחר מכן, בשנת 2006, התמנה למנהל החינוכי של מפעל תרי"ג, שמרכזו בארצות הברית ועניינו הוצאה לאור של אנציקלופדיית תרי"ג וכתיבת תוכניות לימוד לבתי ספר יהודיים.
רט משמש כמרצה לתקשורת, יהדות, היסטוריה וחינוך במסגרות אקדמאיות, חינוכיות וציבוריות שונות. בשנת 2011 הפעיל פרויקט תקשורת להורים ומורים בנהריה, צפת, כרמיאל, מעלות ובית שאן.
במשך שנים רבות עובד רט עם גורמי צה"ל והביטחון השונים בארץ, בהפעלת פרויקטים וסדרות חינוך לחיילים ומפקדים בנושאי הכנה לגיוס, שירות משמעותי וחיזוק הזהות היהודית הישראלית והציונית.
פרסומו בקרב הציבור הרחב נוצר בעקבות מכלול ומגוון פעילויות תקשורתיות וחברתיות ובהן תוכנית הטלוויזיה הוותיקה "מבראשית" אותה הגיש בימי שישי החל משנת 1996 ועד שנת 2014 בערוץ הראשון, לצד הרב מרדכי אלון. כמו כן הגיש רט במשך שנים רבות בקול ישראל ובערוץ 7 תוכניות שונות בנושאי חינוך, תרבות ואקטואליה, וכן הנחה אירועים רבים ומגוונים דוגמת חוג התנ"ך של נשיא המדינה.
רט כותב טור שבועי קבוע באתר האינטרנט ynet, טור שבועי קבוע במוסף "דיוקן" של העיתון "מקור ראשון", טור שבועי בשבועון "שבתון" וכן מרבה להופיע ולכתוב בערוצי התקשורת השונים.
בספטמבר 2012 התמנה רט להיות העורך הראשי של 'תלמוד ישראלי' – שבעה כרכים המקיפים את כל התלמוד הבבלי, מעובדים וערוכים לילדים ונוער, ויוצאים לאור על ידי הוצאת ידיעות אחרונות. במקביל מונה רט למנהל אסטרטגיה ערכית וקהילתית בחברת התרופות 'מדיסון', הנותנת את החסות לפרויקט התלמוד הישראלי.
כעובד סוציאלי עסק רט בפרויקטים הקשורים לתחום הקשישים והסיעוד, שיקום אסירים, ובשנים האחרונות בתחום הכנה לחיי משפחה וייעוץ נישואין. רט הקים ומפעיל את מרכז 'קריאת כיוון' – להכוונה וייעוץ אישי חינוכי ומשפחתי. בתחום החינוך והתקשורת הוא כותב ומפעיל תוכניות לימודים חדשניות וייחודיות בנושאי זהות יהודית, תקשורת המונים ותקשורת משפחתית בבתי ספר יהודיים בישראל ובעולם. השואה היא מרכיב חשוב בתוכניות הלימוד שאותן הוא מעביר ועיקר הביטוי לכך ניתן בהנחייתו לקבוצות ומשלחות לפולין. רט משמש כמדריך הראשי במסעות לפולין מטעם התאחדות הסטודנטים הארצית, וכן שימש כחבר הצוות ההקמה וההיגוי של פרויקט 'מסע ישראלי' בו נוטלים מדי חלק אלפי בני נוער ישראלים.
משמש כחבר בארגון רבני צוהר, ועורך חופות לזוגות ישראליים, חופות הכוללות מפגשי הכנה והמשך שמירה על קשר ישיר בין הרב לזוגות. היה מקורב לרב נתן בוקובזה מנתיבות.
ב-2014 נבחר לשמש כיו"ר ארגון 'דיבור טוב', העוסק בפעילות חינוכית וציבורית לפיתוח מודעות לכוח הדיבור והשפעותיו, להגברת הדיבור החיובי וכבוד האדם, ומניעת רכילות ולשון הרע ופגיעה באדם ובחברה.
ב-2015 נבחר לשמש כאחד הדירקטורים של תאגיד השידור הישראלי.
ספריו

ספר הקידוש (כתיבה ועריכה) – ספר ובו כל נוסחי הקידוש לשבתות ומועדים, בשילוב הסברים וחומר רקע.
בנוסף הוציא לאור שלושה ספרי עלילה המיועדים לנוער בעיקר בגילאי בר ובת מצווה ולנוער בגילאי תיכון, למורים למחנכים ולמדריכים: "כוח 12", "כוח 13", ו"שלם יותר מלב שבור". הספרים מספרים בסגנון עלילתי את העובר על ילדים ישראליים בתקופת הנעורים, והתמודדותם עם סוגיית הזהות היהודית והאישית, תוך חיבור בין דורות, ערכים ודמויות. הספרים יצאו לאור בהוצאת ידיעות ספרים.
שלם יותר מלב שבור, עם הודיה בונן, הוצאת ידיעות ספרים, 2008.
הגדה ליום העצמאות, בהוצאת תנועת 'אמונה', תשס"ט.
כוח 13, שנכתב יחד עם סמדר שיר, יצא בהוצאת "ידיעות אחרונות" (זכה מידי התאחדות הוצאות ספרים בישראל בפרס "ספר הזהב" לשנת 2010 לציון מכירת 20,000 עותקים).
כוח 12, שנכתב יחד עם הודיה בונן, יצא בהוצאת "ידיעות אחרונות" (זכה גם הוא בפרס "ספר הזהב" לשנת 2011, של התאחדות הוצאות הספרים בישראל, לציון מכירת 20,000 עותקים.
בעוז ותעצומות – אוטוביוגרפיה של הרב שלמה גורן, הוצאת ידיעות ספרים, תשע"ג (כתיבה ועריכה).(זכה גם הוא בפרס "ספר הזהב" לשנת 2013, של התאחדות הוצאות הספרים בישראל, לציון מכירת 20,000 עותקים. בכך הפך רט להיות מבין הסופרים היחידים הזוכים בפרס "ספר הזהב" במשך שלוש שנים רצופות)
תלמוד ישראלי – עורך ראשי של התלמוד הישראלי, הכולל שבעה כרכים המקיפים את כל התלמוד ומותאמים לילדים ונוער. 7 כרכי 'התלמוד הישראלי', הם מיזם ראשוני וייחודי העוסק בהנגשת התלמוד לעולמם ותרבותם של צעירים ומבוגרים. הפרויקט הוא מטעם חברת 'מדיסון' ובהוצאת ידיעות ספרים.
באמת ובאהבה – על גדולי החסידות, עולמם ותורתם, בהוצאת ידיעות אחרונות [2015] באמת ובאהבה הוא ספר יסוד על עולמה המופלא של תנועת החסידות. הספר משלב היסטוריה והגות, סיפורי רקע מהעיירה בצד העמקה ברעיונות הפילוסופיים והחברתיים של התנועה ששינתה את פני היהדות במאתיים השנים האחרונות
נחת רוח – תובנות על פרשת השבוע ומעגל השנה, ידיעות ספרים, 2024.
הערות שוליים

↑  ברוך דיין האמת: חגית רט הלכה לעולמה, באתר "סרוגים", 23 ביולי 2023
| --- | --- |
בקרת זהויות :  NLI: 987007312895405171  PLWABN: 9810612674405606  BnF: cb161664030 (data)  GND: 108970349X  ISNI: 0000 0000 7328 0171  LCCN: n2008057480  VIAF: 36392914   WorldCat (עם VIAF): 36392914 
אבי רט, עם שרה טסלר, ניצולת שואה, בכניסה למחנה בירקנאו, 2010
Wings (שיר של דלתא גודרם)

Wings (בעברית: כנפיים) הוא שיר שהוקלט על ידי הזמרת-יוצרת האוסטרלית דלתא גודרם. הוא יצא לאור כסינגל המוביל מתוך אלבום האולפן החמישי שלה, Wings of the Wild ‏(2016). הוא נכתב על ידי גודרם ביחד עם אנתוני אגיזי ודייוויד מוסומצ'י, הידועים כ-DNA סונגס. חברת התקליטים סוני מיוזיק אוסטרליה הפיצה אותו על גבי תקליטור ובפורמטים דיגיטליים ב-24 ביולי 2015. "Wings" הוא שיר פופ, בו נעשה שימוש בתופים דומיננטיים, כלי מקלדת, פסנתר, ריף גיטרה וכלי מיתר. מבחינה לירית, "Wings" מתמקד בהעצמה עצמית, ובמסגרתו גודרם משתמשת ב"מטפורה המורחבת של מעוף כדי לחקור רגשות של טהרה ואת היכולת של האדם להתגבר על מצוקה".
בהשראת האזנה לקלווין האריס וחיים, אלה הנדרסון ולונדון גראמר ולאחר מחסום כתיבה, השיר זכה לביקורות חיוביות מטעם מבקרי המוזיקה, ששיבחו את האווירה המעצימה שלו ואת פזמונו והפקתו. "Wings" הופיע לראשונה במקום השמיני במצעד הסינגלים האוסטרלי של ה-ARIA ובהמשך, הגיע למקום הראשון במצעד; הוא הפך לשירה התשיעי של גודרם שעשה זאת ולראשון שלה מזה שמונה שנים שהצליח לעשות זאת. הווידאו קליפ שלו הוקרן בבכורה עולמית ב-6 באוגוסט 2015, והוא כולל אותה כשהיא מנגנת בפסנתרים ומבצעת תנועות ריקוד שונות.
רקע והוצאה

ב-17 ביוני 2013, גודרם הוציאה את השיר "Heart Hypnotic"; שיתוף פעולה עם המפיק המוזיקלי האמריקאי והסולן של ואן ריפאבליק, ראיין טדר. השיר היה צריך לצאת כסינגל המוביל מתוך אלבום האולפן החמישי שלה. הוא הפך ללהיט נוסף של גודרם שנכנס לעשירייה הפותחת במצעד הסינגלים האוסטרלי. עם זאת, הוא נגנז ולא נכלל באלבום המיוחל. מאוחר יותר, גודרם הוציאה בספטמבר 2014 גרסה מחודשת לשיר "Love Thy Will Be Done", במטרה לעזור בקידום סיבוב ההופעות שקיימה באוסטרליה באותה העת.
בשנת 2015, היא הוציאה סינגל נוסף בשם "Only Human" במסגרת חגיגות 30 שנה ל"שכנים שכנים", והוא הצליח להגיע ל-50 העליונים במצעד הסינגלים האוסטרלי של ה-ARIA. לאחר מכן, גודרם נכנסה לאולפן ההקלטות וביצעה את שיריה של להקת DNA סונגס (יחד, הם כתבו את "Wings"). באותה העת, גודרם לקחה חלק בסיבוב ההופעות של ריקי מרטין שאירע באוסטרליה. לבסוף, הזמרת הכריזה ש-"Wings" יתפקד כסינגל המוביל מתוך אלבום האולפן החמישי שלה שיצא לבסוף בהוצאת סוני מיוזיק אוסטרליה.
וידאו קליפ

את הווידאו קליפ הנלווה לשיר ביים אנתוני רוז. הוא הוקרן בבכורה עולמית ב-6 באוגוסט 2015 בעמוד הפייסבוק של The Voice Australia, בעודו פורסם ביוטיוב יום לאחר מכן. הקליפ היה מועמד לפרס ה-ARIA בקטגוריית "הסרטון הטוב ביותר", במהלך טקס פרסי ARIA ה-29, אך לא זכה בפרס. נכון ל-23 במרץ 2020, צבר הקליפ למעלה מ-6 מיליון צפיות בסך הכול.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  ניו זילנד | המצעד הניו זילנדי הרשמי | 39 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 88 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 24 ביולי 2015 | הורדה דיגיטלית • תקליטור | סוני אוסטרליה |  |
| ניו זילנד | 24 ביולי 2015 | הורדה דיגיטלית • תקליטור | סוני אוסטרליה |  |
| אינדונזיה | 2 באוקטובר 2015 | הורדה דיגיטלית | סוני אינדונזיה |  |
| הממלכה המאוחדת | 30 באוקטובר 2015 | הורדה דיגיטלית | אפיק רקורדס |  |
הערות שוליים

↑  דלתא גודרם, אנתוני אגיזי, דייוויד מוסומצ'י
1 2  "Delta Goodrem". DNASONGS. נבדק ב-4 באוגוסט 2015. {{cite web}}:  (עזרה)
↑  Earp, Joseph (30 ביולי 2015). "Single Review: Delta Goodrem – 'Wings'". Renowned for Sound. נבדק ב-4 באוגוסט 2015. {{cite web}}:  (עזרה)
↑  Delta Goodrem - Wings (Official Video), נבדק ב-2022-07-02
↑  Corner, Lewis (14 ביוני 2013). "Delta Goodrem teases new single 'Heart Hypnotic' - video". Digital Spy. נבדק ב-15 באוגוסט 2015. {{cite news}}:  (עזרה)
↑  Wass, Mike (11 בספטמבר 2014). "Delta Goodrem Returns With A Cover Of Martika's '90s Hit "Love… Thy Will Be Done": Listen". Idolator. נבדק ב-15 באוגוסט 2015. {{cite news}}:  (עזרה)
↑  "Delta Goodrem releases first cover single ahead of tour". News.com.au. 11 בספטמבר 2014. נבדק ב-15 באוגוסט 2015. {{cite news}}:  (עזרה)
↑  Damian (12 במרץ 2015). "More Delta Details". Auspop. נבדק ב-3 באפריל 2015. {{cite web}}:  (עזרה)
↑  @DNASONGS (24 ביולי 2015). "Check out Delta's new single WINGS co-written by DNA via @sharethis" (Tweet) – via Twitter. {{cite web}}:  (עזרה)
↑  "Delta Goodrem "Wings" (The Voice Australia Performance)". Ultimate Music. 9 באוגוסט 2015. נבדק ב-15 באוגוסט 2015. {{cite news}}:  (עזרה)
↑  "Delta Goodrem - Wings | YouTube". VEVO. YouTube. נבדק ב-16 באוגוסט 2015. {{cite web}}:  (עזרה)
↑  2016 Accreds.pdf, Dropbox (באנגלית)
↑  "Wings by Delta Goodrem, Pop, CD Singles | Sanity". Sanity. נבדק ב-4 באוגוסט 2015. {{cite web}}:  (עזרה)
↑  "iTunes – Music – Wings – Single by Delta Goodrem", music.apple.com
1 2  "Music Week - Key Releases". Music Week. נבדק ב-27 בספטמבר 2015. {{cite web}}:  (עזרה)
Winter in Paris

Winter in Paris (בעברית: חֹרֶף בְּפָרִיז) הוא אלבום האולפן השלושה-עשר של הזמרת-יוצרת האנגלייה שרה ברייטמן. האלבום יצא לאור ב-17 בנובמבר 2023, בהוצאת חברות התקליטים ספרן, נמו רקורדס והמבורג רקורדס. כמו כן, מתוך האלבום יצא הסינגל המוביל "Le Bonheur est Multicolore".
האלבום הגיע למקום ה-124 במצעד האלבומים של בלגיה.
רקע ויציאה

ב-3 בנובמבר 2023 הוציאה שרה ברייטמן את הסינגל המוביל מתוך האלבום, "Le Bonheur est Multicolore". הוא הופץ בבכורה שאירעה בצרפת ובבלגיה בלבד ועל כן, הצלחתו הייתה מוגבלת בשאר רחבי העולם. גם הפצתו הוגבלה לשתי המדינות שצוינו בלבד. השיר נכתב והולחן על ידי ז'אן-ז'אק גולדמן והופק על ידי זוכה פרס SOCAN לשנת 2023 מתיו בריסט.
בהמשך חודש נובמבר יצא Winter in Paris על גבי תקליטור במהדורה מוגבלת שהופצה בצרפת ובבלגיה בלבד.
זהו אלבום חג המולד השני של ברייטמן, שיוצא חמש-עשרה שנים לאחר הראשון שלה, A Winter Symphony (2023).
רשימת רצועות

| Winter in Paris> מס' | Winter in Paris> שם | Winter in Paris> משך | Winter in Paris>  | Winter in Paris>  | Winter in Paris>  | Winter in Paris>  | Winter in Paris>  | Winter in Paris>  | Winter in Paris>  |
| --- | --- | --- | --- | --- | --- | --- | --- | --- | --- |
| 1. | Le Bonheur est Multicolore (בהשתתפות לואיזה ומתיאס)   | 3:05 |  |  |  |  |  |  |  |
| 2. | Winter Light  | 3:18 |  |  |  |  |  |  |  |
| 3. | I Believe in Father Christmas  | 3:46 |  |  |  |  |  |  |  |
| 4. | Amazing Grace  | 3:06 |  |  |  |  |  |  |  |
| 5. | Colder than Winter  | 4:05 |  |  |  |  |  |  |  |
| 6. | Arrival  | 3:18 |  |  |  |  |  |  |  |
| 7. | Happy Xmas (War Is Over)  | 3:55 |  |  |  |  |  |  |  |
| 8. | Silent Night  | 3:11 |  |  |  |  |  |  |  |
| 9. | La Luna  | 4:58 |  |  |  |  |  |  |  |
| 10. | Pie Jesu  | 3:51 |  |  |  |  |  |  |  |
| 11. | Voyage, voyage (בהשתתפות גרגוריאן)   | 3:58 |  |  |  |  |  |  |  |
| 12. | Done  | 3:43 |  |  |  |  |  |  |  |
| 13. | Watermark  | 2:33 |  |  |  |  |  |  |  |
| 14. | Ave Maria (בהשתתפות עם וינסנט ניקלו)   | 4:12 |  |  |  |  |  |  |  |
| משך כולל: | משך כולל: | 48:19 |  |  |  |  |  |  |  |
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |
| --- | --- | --- |
|  ולוניה | אולטראטופ 40 | 124 |